**Plan rada Odjela za rudarstvo i metalurgiju HATZ-a u 2022. godini**

Odjel planira u 2022. godini nastaviti rad u skladu s ciljevima iz Programa za razdoblje 2017-2023.

Povećanje vidljivosti i utjecaja Odjela u realnom sektoru u području rudarstva, naftnog rudarstva i metalurgije u RH ostvarivat će se predstavljanjem rada Akademije i Odjela u različitim prigodama, koordinacijom aktivnosti s udrugama koje djeluju u ovom području, intenziviranjem publiciranja popularizacijskih radova u stručnim časopisima i slično.

Sudjelovanje članova Odbora u radu međunarodnih udruga, na međunarodnim projektima, kongresima i radionicama prezentiranjem dostignuća hrvatske znanosti i predstavljanjem očuvanja hrvatske tehničke baštine.

Sudjelovanje članova Odbora u programima internacionalizacije visokoškolske nastave i drugim oblicima međunarodne suradnje i mobilnosti.

Rad na profesionalizaciji struka bilo unutar postojeće Inženjerske komore bilo putem formiranja razreda unutar postojeće Komore ili formiranja zasebne Komore. Također, sudjelovanje u izradi zakona i propisa u područjima bitnim za obavljanje djelatnosti u rudarstvu, naftnom rudarstvu i metalurgiji, intenzivnija suradnja s nadležnim ministarstvima, fakultetima i drugim institucijama, te kontinuirano praćenje rada domaćih i inozemnih akreditacijskih tijela, poput FEANI-a.

Poticanje članova Odjela na povećanje suradnje s gospodarstvom.

Zagreb, 15. siječnja 2022.

Tajnica Odjela rudarstva i metalurgije

Prof. dr. sc. Biljana Kovačević Zelić, v.r.